
RAPORT

asupra propunerii legislative pentru completarea art. 5

din Ordonanţa Guvernului nr. 9/1998

privind instituirea sistemului de cupoane 

pentru agricultori în anul 1998.

În urma examinării propunerii legislative pentru completarea art. 5 din Ordonanţa Guvernului nr. 9/1998 privind instituirea sistemului de cupoane

pentru agricultori în anul 1998, Comisia a hotărât că aceasta nu poate fi acceptată şi propune Plenului Camerei Deputaţilor respingerea cu următoarele motive:

1. Completarea propusă a fost preluată de prevederile Ordonanţei Guvernului nr. 32/1999 privind instituirea sistemului de cupoane pentru agricultori în anul 1999;

2. Propunerea legislativă este tardivă, Ordonanţa Guvernului nr.9/1998 privind instituirea sistemului de cupoane pentru agricultori în anul 1998 nemaiavând aplicabilitate în cursul anului 1999.

